* **Πανόραμα Πολωνίας 7 μέρες 13.04 – 19.04.23. Αεροπορικώς**

**1η Μέρα | Πτήση - Κρακοβία - Γνωριμία με την πόλη.**

Συγκέντρωση στο αεροδρόμιο “Μακεδονία” στις 09.45 και απευθείας πτήση για την πανέμορφη Κρακοβία. Άφιξη και τακτοποίηση στο ξενοδοχείο μας. Ελεύθερος χρόνος για μία πρώτη γνωριμία με την πόλη, με την βοήθεια του συνοδού.

**2η Μέρα | Κρακοβία - Περιήγηση πόλης - Basilica Mariacka - αγορά υφασμάτων - Κάστρο Wawel - Εβραϊκή συνοικία.**

Πρωινό στο ξενοδοχείο και ξεκινάμε για την περιήγηση πόλης, για να γνωρίσουμε τους θησαυρούς της Κρακοβίας. Στην ξενάγηση αυτή θα περάσουμε από την μνημειώδη πλατεία της Κρακοβίας, όπου θα έχουμε τη δυνατότητα να δούμε την επιβλητική ‘Basilica Mariacka’, (Η Βασιλική της Κοιμήσεως της Θεοτόκου) και να μάθουμε τον μύθο πίσω από την μελωδία της σάλπιγγας που αντηχεί κάθε μία ώρα σε όλη την πόλη. Θα δούμε, επίσης, και την ‘Αγορά των Υφασμάτων’, το αρχαιότερο mall της Ευρώπης. Επόμενοι σταθμοί της βόλτας μας αποτελούν το περίφημο ‘Κάστρο Wawel’, με τον θρυλικό δράκο της Κρακοβίας και ο ‘Καθεδρικός Ναός’ ο οποίος αποτελεί ένα αρχιτεκτονικό παζλ διαφορετικών χρωμάτων, σχημάτων και στυλ. Στο σημείο αυτό θα έχετε τη δυνατότητα να βγάλετε μερικές από τις πιο ωραίες φωτογραφίες με θέα την πόλη ή το κάστρο, ιδανικές για το φωτογραφικό σας άλμπουμ ή τα stories σας. Η βόλτα μας θα τελειώσει με επίσκεψη στην Εβραϊκή συνοικία (Kazimierz), που αποτελεί την πιο hip/εναλλακτική γειτονιά της πόλης. Εκεί βρίσκεται η παλαιότερη εβραϊκή συνοικία της Πολωνίας και γυρίστηκε η γνωστή ταινία «Η Λίστα του Σίντλερ», του Στίβεν Σπίλμπεργκ. Για τους λάτρεις της αντίκας και του βίντατζ, κάποιες μέρες διοργανώνεται η Αγορά ‘Antiques Market’, που είναι το αντίστοιχο Porto Bello Road Market του Λονδίνου. Στη συνέχεια, ελεύθερος χρόνος για βόλτα και φαγητό στην πόλη της Κρακοβίας. Για τους πιο τολμηρούς, προτείνουμε μία βόλτα με ποδήλατο δίπλα στο ποτάμι, καθώς η θέα είναι απλά μαγευτική. Για τους λάτρεις των μουσείων, σας προτείνουμε μία επίσκεψη στο ‘Εργοστάσιο του Όσκαρ Σίντλερ’, ένα μουσείο με πλούσιο φωτογραφικό υλικό για την ιστορία της Πολωνίας , στη διάρκεια του Β’ Παγκοσμίου Πολέμου και τον ρόλο του Γερμανού Όσκαρ Σίντλερ στη διάσωση πολλών ανθρώπων.

**3η Μέρα | Κρακοβία - Αλατορυχεία Βιελίτσκα – Ζακοπάνε**

Θα αναχωρήσουμε το πρωί για την κοντινή περιοχή της Βιελίτσκα, για να επισκεφθούμε τα αλατωρυχεία της, που αποτελούν μοναδικό κειμήλιο στην ιστορία των ορυχείων. Στις υπόγειες στοές βρίσκονται εκκλησίες σκαλιστές πάνω στο αλάτι, μικρές φωσφορίζουσες λίμνες και ξύλινα υποστυλώματα των στοών, τα οποία είναι αληθινά καλλιτεχνήματα μαραγκών της παλιάς εποχής και προσδίδουν στο αλατωρυχείο μια γοητεία, η οποία παρακινεί τους ανθρώπους από όλο τον κόσμο, εδώ και αιώνες να θαυμάσουν αυτό το μοναδικό έργο τέχνης. Από το 1978 έχει τεθεί υπό την αιγίδα της UNESCO. Ιδρύθηκε τον 13ο αι. και αποτελεί το δεύτερο παλαιότερο αλατωρυχείο της Ευρώπης. Μια ολόκληρη «κρυφή» , υπόγεια πόλη που εκτείνεται σε βάθος 327 μέτρων, σε εννέα επίπεδα. Τα τρία μόνο είναι ανοιχτά στο ευρύ κοινό, τα οποία και θα επισκεφτούμε, σε μια απόσταση περίπου 2 χιλιομέτρων. Θα έχουμε τη δυνατότητα να θαυμάσουμε διάφορα έργα τέχνης και γλυπτά, λαξευμένα πάνω σε όγκους αλατιού. Ιδιαίτερο εντυπωσιακό κομμάτι των αλατορυχείων, αποτελεί το «Παρεκκλήσι της Αγίας Κίγκα», ένας καθεδρικός ναός με ύψος 12 μέτρα! Μετά την επίσκεψη στα αλατωρυχεία συνεχίζουμε τη διαδρομή μας για να καταλήξουμε στο Ζακοπάνε. Θα περιηγηθούμε στην οδό Krupowki για να δοκιμάσουμε τα θεσπέσια τοπικά παραδοσιακά προϊόντα! (Oscypek - πρόβειο τυρί υψηλής ποιότητας, και πολλά άλλα). Στην οδό Koscieliska για να θαυμάσουμε την παραδοσιακή αρχιτεκτονική και να νιώσουμε το πραγματικό αίσθημα που προσφέρει το Ζακοπάνε. Θα έχουμε ελεύθερο χρόνο για παραδοσιακό μεσημεριανό στην πόλη. Σας προτείνουμε πέστροφες, placek po zbojnicku, πιερόγκι και τη σούπα kwasnica. Θα πιούμε καφεδάκι και θα αποχαιρετήσουμε το Ζακοπάνε επιστρέφοντας στο ξενοδοχείο μας. Το τελευταίο βράδυ στην Κρακοβία μπορείτε να αφιερώσετε χρόνο για να εξερευνήσετε την μεσαιωνική πλατεία. Είναι από τις μεγαλύτερες του κόσμου, γεμάτη τουριστικούς πάγκους, αλλά και μια αγορά με παραδοσιακά προϊόντα, ενώ δεν της λείπουν και τα αξιοθέατα. Στην άκρη της υψώνεται η επιβλητική βασιλική εκκλησία της St. Mary, στο κέντρο της το εντυπωσιακό κτίσμα της σκεπαστής αγοράς, ενώ ποτέ δεν λείπουν οι άμαξες και οι πωλητές λουλουδιών ανάμεσα στα δεκάδες café που απλώνουν τραπέζια στο πλακόστρωτο. Αργά το βράδυ, εφόσον υπάρξει λειτουργία, μπορείτε να παρακολουθήσετε την Ανάσταση σε ορθόδοξη εκκλησία της Κρακοβίας.

**4η Μέρα | Κρακοβία - Άουσβιτς Μπιρκενάου – Βρότσλαβ.**

Θα πάρουμε το πρωινό μας και αναχωρούμε για το Βρότσλαβ. Θα έχουμε μια πρώτη στάση στο στρατόπεδο Άουσβιτς Μπίρκεναου. Βρίσκεται στην πολωνική πόλη Oswiecim, περίπου 60 χιλιόμετρα βορειοδυτικά της Κρακοβίας. Αποτελεί τον μεγαλύτερο χώρο συγκέντρωσης και εξόντωσης Εβραίων από το Γ’ Ράιχ, στα χρόνια του Β’ Παγκοσμίου πολέμου. Μέσα από την περιήγηση στον τόπου όπου βασανίστηκαν και εξοντώθηκαν εκατομμύρια Εβραίοι, θα ζήσετε μία συγκλονιστική ταξιδιωτική εμπειρία. Ο χώρος αυτός, από το 1979, συγκαταλέγεται στα Μνημεία παγκόσμιας κληρονομιάς της UNESCO. Αποχωρώντας με ανάμεικτα συναισθήματα, κατευθυνόμαστε στην πόλη του Βρότσλαβ. Άφιξη αργά το απόγευμα και τακτοποίηση στο ξενοδοχείο μας. Ελεύθερος χρόνος για μια πρώτη γνωριμία με την πόλη.

**5η Μέρα | Βρότσλαβ - Περιήγηση πόλης – Βαρσοβία.**

Πρωινό στο ξενοδοχείο και αναχώρηση για την πόλη Βρότσλαβ, κάποτε κομμάτι της Βοημίας, της Ουγγαρίας, της Αυστροουγγρικής Αυτοκρατορίας, της Πρωσίας και της Γερμανίας. Έγινε πολωνικό το 1945, μετά το τέλος του Β’ Παγκοσμίου Πολέμου και είναι σήμερα μια υπέροχη πόλη ενός εκατομμυρίου ανθρώπων, 130 γεφυριών και 12 νησιών, όλα στον ποταμό Όντερ που τη διασχίζει. Με εμφανείς τις επιρροές της Βοημίας, της Αυστρίας και της Πρωσίας ακόμα και σήμερα, είναι ο παράδεισος του λάτρη της αρχιτεκτονικής αλλά δεν θα απογοητεύσει και όσους ψάχνουν μια σύγχρονη, ενδιαφέρουσα πόλη με ζωντανή νυχτερινή σκηνή. Είναι πολύ περισσότερα από μια γεμάτη χρώμα παλιά πόλη χτισμένη γύρω από την εκθαμβωτική μεσαιωνική πλατεία της. Αυτή η ιδιαίτερα πανέμορφη πόλη σου προσδίδει άρωμα τέχνης, ιστορίας και όχι μόνο. Τα γοτθικά κτίρια της σε συνδυασμό με τον ποταμό Οντέρ και τα μεγάλα πάρκα, σου υπόσχονται πως το ταξίδι σου θα είναι παραμυθένιο. Και επειδή παραμύθι χωρίς νάνους δεν είναι παραμύθι, γι’ αυτό και το Βρότσλαβ θεωρείται η κορυφαία πολύχρωμη παραμυθούπολη της Πολωνίας καθώς περιστοιχίζεται από 163 νάνους. Οι μπρούτζινοι νάνοι (krasnale ή krasnoludki στα πολωνικά) φυσικά δεν έχουν τυχαία θέση στην πόλη. Ο μύθος λέει πως οι νάνοι έδιωξαν τον καλικάντζαρο Χοχλίκ από το Βρότσλαβ, όταν έφτασε με την βάρκα του εκεί. Έμειναν από τότε για να φυλάξουν την πόλη. Ο πραγματικός λόγος δημιουργίας τους, όμως, ήταν πολιτικός. Κατά την διάρκεια της δεκαετίας του 1980, συνέβη η ” Πορτοκαλί Επανάσταση ” (Pomaranczova Alternatyva) ή ” η επανάσταση των νάνων”. Τότε το κίνημα αντίστασης ζωγράφιζε πάνω από τα αντικυβερνητικά γκράφιτι, νάνους. Στη συνέχεια θα δούμε το Δημαρχείο της πόλης το οποίο αποτελεί ένα κομψοτέχνημα γοτθικού ρυθμού. Το παλαιότερο κομμάτι του δημαρχείου (consistorium) χτίστηκε το 1299 και αποτελείται από δύο κομμάτια: το κελάρι και τον Δυτικό Πύργο. Το πάρκο Szcytnicki, το σημαντικότερο πάρκο της πολύχρωμης παραμυθούπολης που αποτελείται από 1000 στρέμματα έκτασης. Αποτελείται από τον Ιαπωνικό Κήπο όπου τα κτήρια και η αρχιτεκτονική είναι από την φιλοσοφία της Ιαπωνίας. Υπάρχει επίσης η πέργκολα, το Centennial Hall και ο ζωολογικός κήπος που όλα μαζί απαρτίζουν αυτό το μαγευτικό πάρκο. Αναχωρούμε για την Βαρσοβία, θα τακτοποιηθούμε στο ξενοδοχείο μας και θα έχουμε μια πρώτη νυχτερινή βόλτα στην πόλη.

**6η Μέρα | Βαρσοβία - Περιήγηση πόλης - Βασιλικό κάστρο - Ανάκτορο πολιτισμού.**

Πρωινό στο ξενοδοχείο και ξεκινάμε την περιήγησή μας. Θα δούμε την πλατεία της Παλιάς πόλης με τα πολύχρωμα κτίρια και το Βασιλικό Κάστρο, το οποίο βρίσκεται στην είσοδο της Παλιάς πόλης και αποτελεί ιστορικό και εθνικό μνημείο. Στη συνέχεια, θα δούμε την πλατεία του Κάστρου (Plac Zamkowy), όπου δεσπόζει η 22 μέτρων στήλη του βασιλιά Zygmunt και το Βασιλικό Κάστρο (Zamek Krolewski), το οποίο ξαναχτίστηκε μετά τη ναζιστική καταστροφή. Δεν γίνεται να παραλείψουμε το μνημειώδες Ανάκτορο Πολιτισμού και Επιστήμης, δώρο του Στάλιν στη Βαρσοβία, το Μεγάλο Θέατρο Βιέλκι, που στεγάζει την όπερα και το μπαλέτο, το μπαρόκ παλάτι Κρασίνσκι, από τα ομορφότερα κτίρια της πόλης, τους Βασιλικούς Κήπους, το Εβραϊκό Γκέτο, το σπίτι της Μαρίας Κοζλόφκα Κιουρί, που τιμήθηκε με Νόμπελ και το άγαλμα του Φρεντερίκ Σοπέν, που στολίζει τους κήπους του ανακτόρου Λαζιένσκι. Ελεύθερο απόγευμα για να απολαύσετε την τοπική κουζίνα της Βαρσοβίας, ή να πιείτε το ποτό σας ή μια δροσερή μπύρα σε κάποιο από τα διάφορα μπαρ της πόλης πάνω σε κάποιον από τους ουρανοξύστες της. Σας προτείνουμε να επισκεφτείτε την underground και πιο εναλλακτική γωνιά της πόλης, την ‘περιοχή της Πράγας’. Εκεί θα έχετε τη δυνατότητα να δείτε μια πιο καλλιτεχνική πλευρά της πόλης με γκαλερί, πολυχώρους πολιτισμού, αντικερί αλλά και διάφορα μπαρ. Για τις οικογένειες, προτείνουμε το συναρπαστικό ‘Κέντρο Επιστημών του Κοπέρνικου’. Πρόκειται για ένα διαδραστικό μουσείο, στο οποίο μπορείτε όχι μόνο να δείτε, αλλά και να συμμετέχετε σε δραστηριότητες. Τα παιδιά θα το λατρέψουν και εσείς θα ενθουσιαστείτε!

**7η Μέρα | Βαρσοβία – Επιστροφή.**

Πρωινό στο ξενοδοχείο και αναχώρηση την προκαθορισμένη ώρα για τον δρόμο της επιστροφής. Άφιξη στο αεροδρόμιο γεμάτοι με ωραίες αναμνήσεις και δίνοντας ραντεβού για το επόμενο μας ταξίδι!

|  |  |  |  |  |  |  |  |
| --- | --- | --- | --- | --- | --- | --- | --- |
| **Πανόραμα Πολωνίας 7 μέρες** | | | | **Αναχώρηση: 13/04 - Πακέτο εκδρομής** | | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Τιμή σε τρίκλινο** | **Τιμή παιδιού 2-12 ετών** | **Επιβ. Μονοκλίνου** | **Γενικές πληροφορίες** |
| Κρακοβία: Puro Old Town | 4\* | Πρωινό | 475€ | 460€ | 295€ | 195€ | Πτήσεις με Ryanair: Θεσσαλονίκη - Κρακοβία: 11:45 - 12:45 Βαρσοβία - Θεσσαλονίκη: 09:50 - 13:05 |
| Βρότσλαβ: Mercure Centrum | 4\* | Πρωινό |
| Βαρσοβία: Leonardo Royal City Center | 4\* | Πρωινό |
| **Στη τιμή περιλαμβάνονται:** Αεροπορικά εισιτήρια μετ' επιστροφής με Ryanair. Μια αποσκευή 10Kg. με ροδάκια (55x40x20 εκ.) και μια μικρή προσωπική χειραποσκευή 5Kg. (40x20x25 εκ.). Έξι (6) διανυκτερεύσεις σε ξενοδοχεία 4 \*. Πρωινό καθημερινά σε πλούσιο μπουφέ στο ξενοδοχείο. Μεταφορές - περιηγήσεις με πολυτελές λεωφορείο σύμφωνα με το πρόγραμμα. Συνοδός εκδρομής  Ασφάλεια αστικής ευθύνης. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας. **Δεν περιλαμβάνονται:** Φόροι αεροδρομίου, επίναυλοι καυσίμων και ΦΠΑ: 145€. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. | | | | | | | |
|